[{"text_idx": "#000003", "text": "Seren Phillips o Glwb Ffermwyr Ifanc Llawhaden, Sir Benfro, sy\u2019n trafod delwedd y corff, a\u2019r pwysigrwydd i garu dy hun yn yr oes sydd ohoni...Ro\u2019n i'n arfer meddwl fy mod i'n dew. Ro\u2019n i'n arfer meddwl na allwn i wisgo topiau dros y bogel, na sgertiau byr nac unrhyw ji\u0302ns nad oedden nhw'n elastig. Ond mi ro\u2019n i\u2019n anghywir - mae gan bob corff hawl i gael yr un breintiau yn union. Oherwydd eich bod chi'n brydferth, rydych chi'n ddynol, ac rydych chi'n deilwng - yn union fel pawb arall.Ers talwm roedd gen i ofn y gair braster, fel rhai ohonoch chi, dw i\u2019n tybio. Fe wnes i ei drin fel y peth drwg, ofnadwy hwn y bu'n rhaid i mi ddianc ohono, ac, os ydw i'n bod yn onest, dw i'n dal i deimlo felly weithiau.Yn y gymdeithas sydd ohoni, caru eich corff yw'r dial perffaith yn y pen draw. Mae menywod yn arbennig yn cael eu targedu gan gwmni\u0308au sy'n ceisio gwerthu hufen gwrth-heneiddio, neu siampw\u0302au swanc, neu raseli drud, gan geisio gwneud i ni gasa\u0301u blew naturiol ein corff a dirmygu'r poen meddwl sydd gyda ni am heneiddio, fel petai'r diafol ei hun yn hen fenyw gyda gwallt llwyd, crychau a bol crwn. Fel petai ein gwedd yn bwysicach na'n hapusrwydd.Ydw dw i\u2019n cyfaddef, dw i wedi treulio llawer i noson yn gwneud masgiau wyneb a cholur ac eillio fy nghoesau heibio fy mhengliniau am unwaith, ond mae gwahaniaeth rhwng dim ond eisiau edrych yn \u2018bert\u2019 a chasa\u0301u'ch corff ac eisiau ei newid, i dawelu\u2019r byd rydyn ni'n byw ynddo.Mae ein \u2018amherffeithrwydd\u2019 o fudd i'n cymdeithas. Maen nhw eisiau i ni deimlo'n ansicr, yn annheilwng, yn hyll, oherwydd wedyn maen nhw'n gallu gwerthu te colli pwysau a bandiau gwasg a fitaminau gwallt. Ond y gwir yw, ry\u2019n ni i gyd yn brydferth, pob un ohonom ni. A does dim rhaid i ni ffitio'r ddelwedd \u2018berffaith\u2019 - mae blodau'n bert, ond yna mae goleuadau Nadolig yn dlws hefyd ac maen nhw'n hollol wahanol.Rydyn ni'n cael ein dysgu o oedran ifanc bod tewdra yn rhywbeth sy\u2019n gywilyddus - nid yw'n rhywbeth sy'n cael ei ddweud o reidrwydd ond mae'n cael ei ddysgu trwy'r ffordd mae mamau\u2019n edrych mewn drychau, yn ceisio sugno eu boliau i mewn, sylwadau bach fel \"dim ond puppy fat yw e\u201d a chymaint o arferion eraill sy'n cael eu hystyried yn 'normal\u030c\u2019 yn ein cymdeithas, sydd mewn gwirionedd yn creu amgylchedd gwenwynig i'n ffrindiau tew.Mae bron i 90% o ferched yn eu harddegau yn anhapus a\u0302'u cyrff, ac o'r nifer hwnnw, dywedodd 9 o bob 10 eu bod yn credu bod gan eu mamau eu hunain ansicrwydd yn nelwedd eu cyrff. Mae hyn yn dangos pa mor ddifrifol yw'r epidemig obsesiwn corff hwn - mae mamau'n trosglwyddo ansicrwydd i'w merched, trwy adael i\u2019w holl gwerth fod yn seiliedig ar y rhif yna sydd ar y glorian. Pan mae pawb yn sgrechian arnoch chi i golli pwysau, gall fod mor hawdd mynd i lawr y llwybr anghywir - gall dietau fad droi\u2019n gyflym at faterion problemau iechyd meddwl go iawn a phryderon iechyd cyffredinol, ac ni ellir eu diystyru mwyach.Er bod yn rhaid i ni beidio a\u0302 chau llygaid ar broblemau pobl sy\u2019n cario tipyn o bwysau, mae'n rhaid i ni hefyd edrych ar sut mae pobl denau yn cael eu trin - mae yna gyfarthiadau sbeitlyd fel \"wyt ti hyd yn oed yn bwyta?\" a \"rho rywfaint o gig ar dy esgyrn, wir!\" fel pe bai gennym ni fel cymdeithas yr hawl i leisio barn am gyrff pobl eraill. Mae\u2019n ymddangos na allwn ni ennill - mae\u2019n rhaid bod yn fwy tenau, yn fwy tew, yn fyrrach neu\u2019n dalach; i fod yn rhywbeth nad ydym. Ond os mai dyma'r ffordd yr ydym bob amser yn mynd i gael ein trin pam bod angen gwrando ac ildio? Pam rhoi boddhad i gymdeithas sy\u2019n ein bychanu ni gymaint nes ein bod yn gwrando ar bob sylw negyddol sydd gan bawb i'w ddweud? Oherwydd ar ddiwedd y dydd, ni allwch blesio pob un o'r 7 biliwn o bobl yn y byd felly pam na wnewch chi ddim ond ymdrechu i blesio'ch hun?Efallai eich bod chi'n meddwl fy mod i'n gwneud ffws am ddim byd - ei bod hi'n naturiol i bobl deimlo'n ansicr ar brydiau - ond a fyddech chi'n dal i feddwl pe bawn i'n dweud wrthych fod 75% o ferched sydd a\u0302 hunan-barch isel wedi nodi eu bod yn gweithredu ar sylwadau negyddol, sy\u2019n gallu arwain at broblemau fel anhwylderau bwyta.Nid yw gweld y gorau yn nelwedd y corff yn ymwneud ag eithrio pobl; mae'n ymwneud a\u0302 derbyn pawb, hyd yn oed os nad ydyn nhw'n caru eu corff eto.Ond beth yw \"gweld y gorau yn nelwedd y corff\"? Yn o\u0302l Whisper, mae 35.1% yn diffinio positifrwydd y corff fel \"bod yn iawn gyda'ch diffygion\", mae 29.3% yn ei ddiffinio fel \"caru'ch hun\", mae ychydig dros 20% yn ei ddiffinio fel \"bod yn hyderus\" ac mae bron i 15 % yn ei ddiffinio fel \"gwerthfawrogi eich corff\".I mi, positifrwydd y corff yw'r holl bethau hyn a mwy. Mae'n ymwneud a\u0302 charu'r corff sydd gennych chi, hyd yn oed os ydych chi am ei newid. Mae'n ymwneud a\u0302 derbyn pwy ydych chi ac am wneud eich corff yn rhywbeth rydych chi'n falch ohono. Nid yw positifrwydd y corff yn ymwneud a\u0302 ffitio mowld cymdeithas - mae'n ymwneud a\u0302 charu'ch corff am yr hyn ydyw, hyd yn oed os mai dim ond dros dro yw eich corff ar hyn o bryd.Yr hyn yr wyf yn ei olygu wrth hynny yw ei bod yn iawn bod eisiau newid. Ond gwnewch yn siw\u0302r, os byddwch chi'n newid eich hun, am y rhesymau cywir - eich gwneud chi'n hapus ac yn iach - nid oherwydd eich bod chi eisiau ffitio i mewn neu deimlo dan bwysau i newid eich hun.Mae llawdriniaeth blastig bob amser wedi bod yn bwnc dadleuol - mae'n ddiwydiant wedi'i adeiladu ar ansicrwydd pobl, wedi'r cyfan. Ymhelaethiad y fron yw\u2019r weithdrefn fwyaf poblogaidd yng ngwledydd Prydain, gyda dros 8,000 o lawdriniaethau yn 2017, 7% yn uwch nag yn 2016, tra bod liposugno i lawr 29% yn 2017 sy\u2019n dangos newid yn ansicrwydd menywod - o\u2019u nodweddion wyneb i\u2019w cyrff. Rheswm posib dros y newid hwn yw oes newydd fitspiration - ewch i sgrolio trwy Instagram ac rwy'n gwarantu y byddwch chi'n gweld o leiaf un llun o seleb enwog wedi'i olygu'n chwerthinllyd.Mewn cymdeithas dywedir wrthym mai braster yw'r gelyn a nawr, yn fwy nag erioed, gallwn weld bod perffeithrwydd ond un clic i ffwrdd ...Mae'r cyfryngau cymdeithasol wedi cael effaith enfawr ar ddelwedd y corff ac iechyd meddwl pobl ifanc. Oeddech chi'n gwybod bod defnyddwyr helaeth o gyfryngau cymdeithasol dair gwaith yn fwy tebygol o fod yn isel eu hysbryd na defnyddwyr achlysurol? Neu fod pobl ifanc yn eu harddegau sy'n treulio mwy na 5 awr y dydd ar eu ffonau 2 waith yn fwy tebygol o ddangos symptomau iselder na phobl ifanc yn eu harddegau sy'n treulio awr ar eu ffonau? NEU fod dros hanner y menywod yn golygu pob un o'u lluniau cyn eu postio?Ro\u2019n i'n arfer meddwl fy mod i'n annheilwng. Ro\u2019n i'n arfer meddwl nad oedd modd i neb fy ngharu ac na allai neb fy ngweld fel unrhyw beth mwy na ffrind da. Ond heddiw, mi wn fy mod yn brydferth, a gwn fod cymaint o bobl yn fy ngharu. Gan gynnwys fy hun. A gobeithio y gwnewch chi un diwrnod hefyd. Oherwydd os gallaf i ei wneud, pam lai na allwch chi ei wneud?Heddiw, gweddi\u0308af fy mod wedi rhoi gobaith i chi - gobaith i'r gymdeithas, y presennol a'r dyfodol. A gobeithio y byddwch chi'n ymuno a\u0302'r frwydr - y frwydr am ddyfodol gwell, mwy caredig i'r genhedlaeth nesaf. Y frwydr am gariad. Y frwydr dros ryddid. Y frwydr dros ein yfory.Seren x"}]